

**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 003013798 2024**

**Дана: 24.10.2024. године**

**В р а њ е**

**Улица: Краља Милана 1**

На основу члана 19 и 20 Закона о јавној својини (Службени гласник РС број 72/2011, 88/2013, 105/2014, 104/2016 – др. закон, 108/2016 , 113/2017, 95/18 и 153/20), члана 61 став 1. тачка 11 Статута града Врања ( Службени гласник града Врања 10/24 – Пречишћени текст), члана 47. став 2 Одлуке о давању у закуп пословног простора у својини града Врања (Службени гласник града Врања број 24/18) члана 61 Пословника о раду Градског већа ( Службени гласник града Врања број 5/24), Градско веће града Врања на седници одржаној дана 24.10.2024. године, донело је:

**Одлуку о уступању права коришћења**

**пословног простора у јавној својини**

**Члан 1.**

Уступа се на коришћење на одређено време, на период од 5 година, без надокнаде, Привредном субјекту „Регионални иновациони стартап центар“ д.о.о .Врање пословни простор у својини града Врања, улица Партизански пут бб, локал број: 9/9 у згради месне заједнице Центар, укупне површине 152 м2, без права располагања и отуђења.

**Члан 2.**

Регионални иновациони стартап центар д.о.о .Врање наведени простор користиће у извршавању поверене надлежности.

**Члан 3.**

Међусобна права и обавезе између Града Врања и Регионалног иновационог стартап центра биће регулисана уговором, који ће у име Града закључити градоначелник.

**Образложење**

Правни основ за доношење ове Одлуке, садржан је у одредбама Закона о јавној својини (Службени гласник РС број 72/2011, 88/2013, 105/2014, 104/2016 – др. закон, 108/2016,113/2017, 95/18 и 153/20), којима је у члану 19 ставу 1 тачки 1 прописано да су корисници ствари у јавној својини државни органи и организације.

Одредбама члана 61 става 1 тачке 11 Статута града Врања ( Службени гласник града Врања број 10/24 – Пречишћени текст), прописано је да Градско веће одлучује о давању на коришћење ствари у јавној својини Града, осим за непокретности за које је законом или другим прописима другачије одређено.

Одредбама члана члана 47. став 2 Одлуке о давању у закуп пословног простора у својини града Врања (Службени гласник града Врања број 24/18) прописано је да Одлуку о давању на коришћење пословног простора доноси Градско веће

Регионални иновациони стартап центар д.о.о .Врање , поднео је Градском већу захтев за коришћење пословног простора, те Градско веће овом Одлуком уступа на коришћење пословни простор Стартап центру, ради несметаног обављања послова из своје надлежности.

Одлука је коначна.

**ПРЕДСЕДНИК**

**ГРАДСКОГ ВЕЋА,**

**др Слободан Миленковић**



**Република Србија**

**ГРАД ВРАЊЕ**

**КАБИНЕТ ГРАДОНЕЧНИКА**

**Број:**  **003013623 2024**

**Дана: 24.10.2024. године**

**В р а њ е**

**Улица: Краља Милана 1**

**УГОВОР О ДАВАЊУ НА КОРИШЋЕЊЕ**

**ПОСЛОВНОГ ПРОСТОРА**

**Закључен дана 24.10.2024. године. између**:

1. ГРАДА ВРАЊА , (у даљем тексту: Град) улица Краља Милна бр. 1, кога заступа градоначелник др Слободан Миленковић, са једне стране и

2. Регионалног иновационог стартап центра Врање д.о.о .Врање (у даљем тексту Корисник) кога заступа Драгана Максић, директор, МБ 22018523, ПИБ 114402084 , са друге стране.

**Члан 1**

Град Врање је носилац права јавне својине, на непокретности – пословни простор у улици Партизанска бб, локал број: 9/9 у згради месне заједнице Центар, укупне површине 152 м2

**Члан 2**

На основу Одлуке Градског већа града Врања број:003013798 2024 од 24.10.2024. године, Град Врање даје – пословни простор у улици Партизански пут бб, локал број: 9/9 у згради месне заједнице Центар, укупне површине 152 м2, на коришћење без надокнаде, на одређено време - на период од 5 година, Регионалном иновационом стартап центру Врање д.о.о .Врање .

**Члан 3**

Корисник непокретности из члана 1 уговора се обавезује да наведену непокретност

користи као добар домаћин, као и да сноси све трошкове на име обавеза које могу да проистекну

из овог уговора на основу посебних закона, а посебно да:,

- да поверену непокретност очува у несмањеној вредности,

- да савесно чува поверену непокретност и извршава обавезе у погледу комуналног реда

( трошкови електричне енергије, птт услуге, вода, изношење смећа и остали комунални трошкови),

- да у складу са важећим прописима води књиговодствену евиденцију поверене

непокретности,

- да адаптације и друге радове може вршити само уз претходно прибављену сагласност

Града, као носиоца права јавне својине,

- да на захтев Града, односно градског органа управе недлежног за имовинско правне

послове, доставља потребне извештаје у вези са коришћењем непокретности

- да извршава и друге обавезе које се према важећим прописима односе на непокретност

која је предмет овог уговора.

**Члан 4**

Непокретност, ближе одређена у члану 1 овог Уговора, Кориснику ће послужити за обављања регистроване делатности.

Уколико у току коришћења предметне непокретности дође до оштећења или уништења на непокретности, Корисник се обавезује да одмах, без одлагања надокнади сву насталу штету.

**Члан 5**

У случају да Корисник у коришћењу предметне непокретности не поступа на начин

утврђен овим уговором и не извршава све своје обавезе преузете овим уговором, Град ће

једнострано раскинути исти.

Уговор престаје да важи када Корисник престане да обавља делатност означену у члану 4 овог Уговора.

Уговорне стране су такође сагласне да могу раскинути овај уговор простом изјавом воље писаним путем са отказним роком од 30 дана

**Члан 6**

Уговорне стране су сагласне да све спорове настале у реализацији овог уговора решавају

споразумом, а уколико до споразума не дође надлежан је Основни суд у Врању.

**Члан 7**

Овај уговор сачињен је у 4 истоветна примерка, а свака страна за себе задржава по два примерка истог.

**ГРАД ВРАЊЕ Регионални иновациони стартап центар**

**ГРАДОНАЧЕЛНИК директор**

**Др Слободан Миленковић Драгана Максић**